Էմերսոն Լուիս Ֆիրմինյո

**Էմերսոն Լուիս Ֆիրմինյո** (, հունիսի 28, 1973 թվական, Կամպինաս, Բրազիլիա), բրազիլացի ֆուտբոլիստ, հարձակվող։

Ֆուտբոլիստը սկսել է իր կարիերան հայրենիքում, «Սան Պաուլո» ակումբի կազմում, դրանից հետո նա համալրել է «Գուարինի» ակումբի կազմը։ 1991 թվականին նա դառնում է իտալական «Բելլինցագո» ակումբի ֆուտբոլիստը։ Հետո հանդես է գալիս գերմանական «Համբուրգ» և «Խոլշտային» ակումբների կազմում, իսկ հետո հաջորդաբար համալրում է բրազիլական «Վասկո դա Գամայի» և ճապոնական «Սյոնան Բելմարեի» կազմերը։

1996 թվականի սկզբում նա համալրում է դնեպրոպետրովսկյան «Դնեպրի» կազմը, որի հետ միասին դառնում է Ուկրաինայի առաջնության բրոնզե մեդալակիր։ Հետո հանդես է գալիս «Սանկտ Պաուլիի», «МВВ»-ի և «Յուրդինգեն 05»-ի կազմերում։ 2003 թվականին Ֆիրմինյոն տեղափոխվում է «Կատար ՍԱ», որի հետ միասին Կատարի առաջնությունում զբաղեցնում է երկրորդ հորիզոնականը։ Հետո բրազիլացին հանդես է գալիս «Տյանցզին Տեդայի», «Ունիոնի», «Ամերիկայի», «Խապոելի» և «Ռեալ Էսպանիայի» կազմերում։ Կարիերան ավարտել է հանդես գալով Գերմանիայի ցածրագույն առաջնություններում հանդես եկող ակումբների կազմերում։

## Կենսագրություն
### Կարիերայի սկիզբ (1990-1995)

Բրազիլացին իր պրոֆեսիոնալ ֆուտբոլային կարիերան սկսել է 1990 թվականի «Սան Պաուլո» ֆուտբոլային ակումբի կազմում։ Ակումբի կազմում Բրազիլիայի առաջնությունում ֆուտբոլիստը անցկացրել է 1 հանդիպում։ Հետո նա համալրել է «Գուարինի» ակումբի կազմը, որը հանդես էր գալիս Բրազիլիայի երկրորդ դիվիզիոնում։ 1991 թվականին նա նաև հանդես է եկել իտալական «Բելլինցագո» ակումբի կազմում։

1991 թվականի ամռանը ֆուտբոլիստը համալրում է գերմանական «Համբուրգի» կազմը։ 1991 թվականի օգոստոսի 24-ին նա իր նորամուտն է նշում Գերմանիայի առաջնության շրջանակներում կայացած «Կայզերսլաուտերնի» դեմ արտագնա խաղում։ «Համբուրգի» գլխավոր մարզիչ Գերդ Ֆոլկեր Շոկը ֆուտբոլիստին խաղադաշտ է մտցնում հանդիպման 60-րդ րոպեին՝ Արմին Էկայի փոխարեն։ Հանդիպումը ավարտվում է գոլազուրկ ոչ-ոքիով։ «Համբուրգի» կազմում անցկացրած իր վերջին խաղում, 1992 թվականի մայիսի 16-ին, Էմերսոնը հեղինակում է այդ խաղի միակ և ակումբի համար հաղթական գոլը՝ հանդիպման 66-րդ րոպեին։ «Համբուրգի» կազմում ֆուտբոլիստն անցկացրել է 4 հանդիպում և դարձել է մեկ գոլի հեղինակ՝ Գերմանիայի առաջնությունում։

Հիմնականում Էմերսոնը հանդես էր գալիս «Համբուրգի» երկրորդ թիմի կազմում։ Երկու մրցաշրջանի ընթացքում նա կարգով ավելի ցածր այդ թիմում մասնակցում է 30 հանդիպման և դառնում է 6 գոլի հեղինակ։ 1991-1992 թվականների մրցաշրջանում նա անցկացնում է երկու հանդիպում Գերմանիայի գավաթի խաղարկության շրջանակներում։ Երրորդ փուլում ակումբը հաղթանակ է տանում «Բերգման Բորզիգ» ակումբի դեմ կայացած խաղում։ Հաջորդ փուլում ակումբը զիջում է «Կարլսրուեին»։

1993 թվականի ամռանը ֆուտբոլիստը համալրում է գերմանական «Խոլշտայն» ակումբի կազմը։ Ակումբը հանդես էր գալիս Օբերլիգայում և այդ առաջնության շրջանակներում Ֆիրմինյոն անցկացնելով 25 հանդիպում դառնում է 10 գոլի հեղինակ։ 1994 թվականին ֆուտբոլիստը գտնվում էր «Վասկո դա Գամա» ակումբի կազմում, սակայն թիմի կազմում նա այդպես էլ որևէ խաղի չի մասնակցում։ 1995 թվականին նա համալրում է «Սյոնան Բելմարե» ակումբի կազմը։ Թիմի կազմում նա Ճանպոնիայի առաջնության շրջանակներում անցկացնում է 8 հանդիպում և դառնում է 12 գոլի հեղինակ։

### Դնեպր (Դնեպրոպետրովսկ)
1996 թվականի ձմռանը ֆուտբոլիստը համալրում է «Դնեպրի» կազմը: Ակումբի գլխավոր մարզիչ «Բերնդ Շտանգեն» առաջին անգամ ակումբին տանում է Բրազիլիա արտասահմանյան հավաքների նպատակով։ Ակումբի կազմում նա ընտրում է 11 համարի մարզաշապիկը։ Ուկրաինայի առաջնությունում նա նշում է իր նորամուտը 1996 թվականի մարտի 18-ին կայացած Դոնեցկի «Շախտյորի» դեմ տնային խաղում։ Այդ խաղից հետո նա դառնում է առաջին բրազիլացին Ուկրաինայի առաջնությունում։

«Դնեպրի» կազմում ընդհանուր հաշվարկով ֆուտբոլիստը անցկացրել է 14 խաղի, որոնցում նա հեղինակել է 7 գոլ և ստացել է մեկ դեղին քարտ։ Էմերսոնը ունեցել է բրազիլացի  ֆուտբոլիստներին հատուկ և Ուկրաինայի առաջնությունում հանդես եկող ֆուտբոլիստների համար ոչ սովորական՝ հիանալի տեխնիկա, ինչի շնորհիվ էլ կարողացել է հեղինակել 7 գոլ։ 1995-96 թվականների մրցաշրջանի արդյունքում ֆուտբոլիստը իր ակումբի հետ միասին դառնում է Ուկրաինայի առաջնության բրոնզե մրցանակակիր։ Դնեպրի կազմում հանդես գալով ֆուտբոլիստը ստանում է «Մերսեդես» մականունը:

### «Սան Պաուլի», МВВ և «Յուրդինգեն 05»
1996 թվականի ամռանը Ֆիրմինյոն համալրում է «Սանկտ Պաուլիի» կազմը, որը գտնվում էր Համբուրգի արվարձանում։ Նա տեղափոխվում է «Սանկտ Պաուլին» Բերնդ Շտանգեի առաջարկով։ Ակումբի կազմում նա վերցնում է 17 համարի մարզաշապիկը։ 1996 թվականի օգոստոսի 16-ին նա իր նորամուտն է նշում Գերմանիայի առաջնության շրջանակներում կայացած Մյունխենի «Բավարիայի» դեմ խաղում, Էմերսոնը խաղադաշտ է դուրս գալիս հանդիպման 70-րդ րոպեին Յենս Շարպինգի փոխարեն։ 1997 թվականի ապրիլի 9-ին նա «Բոխումի» դեմ կայացած խաղում հեղինակում այդ խաղում թիմի միակ գոլը, իսկ խաղն ավարտվում է հակառակորդի 2-1 հաշվով կամային հաղթանակով։ Գերմանիայի առաջնության շրջանակներում Ֆիրմինյոն մասնակցում է 23 հանդիպման, դառնում է մեկ գոլի հեղինակ, երկու դեղին քարտ է վաստակում և մի անգամ էլ ստիպված է լինում լքել խաղադաշտը։

1996-97 թվականների Գերմանիայի գավաթի խաղարկությունում Էմերսոնը մասնակցում է երեք հանդիպման և դառնում է մեկ գոլի հեղինակ․ «Ռոտ Վայսի» դեմ 1996 թվականի օգոստոսի 10-ին կայացած արտագնա խաղում նա հեղինակում է խաղի երրորդ գոլը հանդիպման 60-րդ րոպեին։ Արդյունքում նրա ակումբը այդ խաղում տանում է 4-1 հաշվով հաղթանակ։ Արդյունքում «Սանկտ Պաուլին» հասնում է մինչև մրցության 1/4 եզրափակիչ, որտեղ պարտվում է «Էներգի Կոտբուսին»։

1997 թվականի ամռանը Էմերսոնը դառնում է MBB ակումբի ֆուտբոլիստը, որը 1996-97 թվականների մրցաշրջանում դառնում է Նիդերլանդների առաջին դիվիզիոնի չեմպիոն և դուրս է գալիս բարձրագույն առաջնության հարթակ։ 1997-98 թվականների մրցաշրջանում MBB-ն զբաղեցնում է 15-րդ հորիզոնականը մրցաշարային աղյուսակում, իսկ Լուիս Ֆիրմինյոն անցկացրած 12 խաղերում դառնում է 4 գոլի հեղինակ։ Հաջորդ՝ 1998-99 թվականների մրցաշրջանում ակումբը առաջընթաց է ապրում առաջնությունում։ Նրանք այս անգամ զբաղեցնում են 14-րդ հորիզոնականը։ Էմերսոնը մասնակցում է 24 հանդիպման և դառնում է 9 գոլի հեղինակ։ 1999-00 մրցաշրջանում ակումբը դուրս է թռչում առաջին դիվիզիոնից, իսկ Ֆիրմինյոն իր անցկացրած 24 հանդիպումներում հեղինակում է 7 գոլ։ Առաջին դիվիզիոնից դուրս մնալուց հետո 2000-01 թվականների մրցաշրջանում բրազիլացին մասնակցում է 11 հանդիպման ակումբի կազմում և դառնում է երկու գոլի հեղինակ։ MBB-ի կազմում ընդհանուր հաշվարկով նա անցկացնում է 71 հանդիպում և դառնում է 22 գոլի հեղինակ։

2001 թվականին Ֆիրմինյոն համալրում է «Յուրդինգեն 05» ակումբի կազմը, որը հանդես էր գալիս Գերմանիայի տարածաշրջանային լիգայում։ Ակումբի կազմում նա հանդես էր գալիս 24 համարի մարզաշապիկով։ 2001-02 թվականների մրցաշրջանում նա հեղինակում է 10 գոլ անցկացրած 15 խաղերում։ «Յուրդինգենը» մրցաշրջանի արդյունքներով առաջնությունում զբաղեցնում է 5-րդ հորիզոնականը։ Ինչպես նաև նրանք մասնակցություն են ունենում Գերմանիայի գավաթի խաղարկության շրջանակներում կայացած երկու հանդիպման։ Հաջորդ մրցաշրջանում «Յուրդինգենը» մրցաշարում զբաղեցնում է 10-րդ հորիզոնականը, իսկ Էմերսոնը անցկացրած 17 հանդիպումներում դառնում է 2 գոլի հեղինակ։ Յուրդինգենում բրազիլացին մասնակցում է 33 հանդիպման և դառնում է 12 գոլի հեղինակ։

### Հետագա կարիերա
2003 թվականին ֆուտբոլիստը համալրում է «Կատար ՍԱ»-ի կազմը, որը հանդես էր գալիս Կատարի առաջնությունում։ 2003-04 թվականների մրցաշրջանում ակումբը դառնում է առաջնության արծաթե մեդալակիր։ Հետո Էմերսոնը տեղափոխվում է «Տյանցզին Տեդա», որը հանդես էր գալիս Չինաստանի առաջնությունում և 2004 թվականի առաջնությունում զբաղեցնում է 6-րդ հորիզոնականը։

2007 թվականի ամռանը ֆուտբոլիստը համալրում է «Խոենվեշտեդտ» ակումբի կազմը և 2007-08 թվականների մրցաշրջանում նրա կազմում անցկացրած 27 խաղերում դառնում է 19 գոլի հեղինակ։ Ավելի ուշ նա տեղափոխվում է «Տյուրկ Սպոր/Իտցեխոր»։ 2011 թվականի ամառվանից ֆուտբոլիստը համարվում է «Իտցեխո» ակումբի մի մասը։ Ակումբի կազմում բրազիլացին հանդես է գալիս 9 համարի մարզաշապիկով։ 2013 թվականին Ֆիրմինյոն ավարտում է ֆուտբոլիստի կարիերան։ Այժմ նա ապրում է Խոենվեշտեդտում, որտեղ աշխատում է, որպես մարզիչ մարզասրահում։

## Ծանոթագրություններ

## Արտաքին հղումներ
* 
* Профиль на сайте soccerdatabase.eu 

Կատեգորիա:Բունդեսլիգայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Յուրդինգենի ֆուտբոլիստներ
Կատեգորիա:Դնեպրի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հոլշտայնի ֆուտբոլիստներ
Կատեգորիա:Սան Պաուլուի ֆուտբոլիստներ